**Centrá voľného času a krúžková činnosť.**

 Usmernenie k CVČ a krúžkovej činnosti – základné prevádzkové podmienky na záujmovú činnosť poskytovanú organizáciami po dobu trvania pandémie ochorenia COVID-19 a potreby dodržiavania protiepidemických opatrení a odporúčaní sú totožné s usmerneniami vydanými pre základné a stredné školy, ktoré primerane aplikujú na svoje podmienky.

Usmernenie počas obdobia pri otvorení školského roku 2020/2021

**Počas obdobia 2.9. – 14.9. nad rámec zelenej fázy:**

1. **Riaditeľ zariadenia vydá pokyny, upravujúce podmienky konkrétneho zariadenia na obdobie školského roku 2020/2021 vo veciach:**

 prevádzky a vnútorného režimu CVČ , zariadenia na školský rok 2020/2021,

 podmienok na zaistenie bezpečnosti a ochrany zdravia detí ,žiakov, klientov

 neorganizuje sa hromadné otvorenie činnosti v šk. roku

 **CVČ, organizácie poskytujúce záujmovú činnosť sa pripravujú na riadne otvorenie svojej činnosti v oblasti záujmového vzdelávania.**

 nepedagogický zamestnanec nosí rúško alebo ochranný štít v súlade s aktuálnymi opatreniami ÚVZ SR.

 pedagogický zamestnanec nosí rúško alebo ochranný štít.

To platí aj pri zamestnancoch zamestnaných na dohodu.

 **Školy vydávajú vzdelávacie poukazy obvyklým spôsobom**.

2. **Uskutočnenie schôdzok rodičov na začiatku šk. roka** organizujú školy v zmysle Usmernenia Ministerstva školstva ku otvoreniu šk. roka 2020/2021.

Ak je to v možnostiach školy, **organizuje stretnutie rodičov v otvorenom priestore (v exteriéri)** **alebo vo veľkom priestore s dodržiavaním ROR**, najlepšie po jednotlivých triedach, aby tak dokázali **zabrániť premiešavaniu rodičov rôznych tried.**

3. **Odporúčame vyhýbať sa celoškolským stretnutiam najmä v uzatvorených priestoroch.**

Pri odovzdávaní písomností, ktoré rodičia podpisujú, treba dbať na to, aby zamestnanci školy neprichádzali do osobného kontaktu (vytvorte samostatné zberné miesta na zber tlačív, ktoré dávate podpisovať rodičmi, bez Vašej osobnej účasti – napr. krabice označené triedou, druhom tlačiva).

4. **Nepravidelné aktivity, činnosti odporúčame organizovať tak, aby bolo možné väčšiu časť dňa tráviť vonku či už v areáli zariadenia,** organizácie alebo mimo neho podľa podmienok CVČ, zariadenia a podľa klimatických podmienok.

5. **Dôkladné čistenie všetkých miestností, v ktorých sa deti, žiaci, klienti, pedagogickí zamestnanci, ďalší zamestnanci zariadenia, CVČ nachádzajú,** sa musí vykonávať najmenej raz denne.

6. **Dezinfekcia dotykových plôch, ostatných povrchov alebo predmetov,** ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).

7. **Upratovanie a dezinfekcia toaliet prebieha** minimálne 3x denne a podľa potreby.

**Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 23. 9. 2020.**

**Krúžková činnosť počas šk. roka 2020/21 od 14.9.2020.**

**Dôležité:**

1. Škola, odkiaľ žiak prichádza do CVČ, je povinná prostredníctvom svojho zriaďovateľa, informovať CVČ o začatí oranžovej či červenej fázy v škole.

2. Ak je žiak v škole v skupine žiakov (a blízkych kontaktov) v oranžovej či červenej fáze, nezúčastňuje sa krúžkovej činnosti.

**Homogénna skupina detí krúžku, ktorá je totožná so skupinou v triede**

**- zelená fáza -** je možné vykonávať krúžkovú činnosť bez obmedzení, pokiaľ nebola trieda, skupina žiakov zaradená v ZŠ,SŠ do oranžovej fázy.

3. Oranžová a červená fáza – postupuje sa v zmysle manuálu pre školy.

4. **Zmiešaná skupina detí z rôznych tried, škôl v zelenej fáze – bez obmedzení.** Odporúčame aplikovať ROR (rúška, odstup, ruky).

5. **V oranžovej fáze –** pri hlásení oranžovej fázy zo škôl, iných organizácií, ktoré navštevujú deti, žiaci, klienti CVČ, alebo pri podozrení na ochorenie priamo v CVČ, v organizácii, preruší sa činnosť krúžku, v ktorom sú zmiešané skupiny z rôznych škôl, zariadení, do výsledku testu.

6. **V červenej fáze –** ruší sa činnosť všetkých krúžkov celého zariadenia a postupuje sa v zmysle manuálu pre školy – časť Červená fáza.